|  |
| --- |
| **Dr Tornóczki János ,a „Sióagárd Díszpolgára” cím 2008. évi kitüntetettjeéletútjának és munkásságának méltatása***(Elhangzott Sióagárdon, 2008. május 16-án)* |
|                               |
| **Dr Tornóczki János nyugalmazott Főorvosa Pécsi Orvostudományi Egyetem címzetes egyetemi docense** |
|  |
| Jómódú parasztszülők gyermekeként látta meg a napvilágot Sióagárdon. Húgával együtt szülei nagy szeretetben nevelték. Elemi iskolai tanulmányait Sióagárdon végezte, iskola után, mint a többi gyerek segített a szüleinek a földeken az állatok körül.Gimnáziumi felvétele nem volt zökkenőmentes, mivel akkoriban kellett a falu elöljáróinak az ajánlása a felvételhez. Mégis felvették, s Szekszárdon, a Garay János középiskolában érettségizett., a legjobbak közé tartozott. Barátja, osztálytársa volt Dr Kőszegi Györgynek a nemrég elhunyt kiváló szemésznek, költőnek.Ezek után az Orvosi Egyetemre jelentkezett, hiszen gyermekkorától kezdve orvosnak készült. Egyetemi felvételét az akkori kommunista párt nem javasolta, s így hiába voltak kiváló eredményei, nem nyerhetett felvételt. Ekkor 1 évet a postán dolgozott, majd ismét jelentkezett az orvosi egyetemre. 1962-ben a Szegedi Orvostudományi Egyetemen szerezte meg diplomáját.Kezdő orvosként a gyulai Megyei Kórház I. sz. Belgyógyászati Osztályán dolgozott, itt sajátította el a klinikum alapjait.1968-ban került Szekszárdra, ahol 1971-ig a gastroenterológiai (gyomor-bélrendszeri) betegellátásban vett részt, elsajátítva az endoscópos vizsgálatok ma már klasszikus módszereit.A Megyei Kórház IV. sz. Belgyógyászati Osztályának vezetésére 34 évesen,tehát igen fiatalon, 1971 decemberében kapott megbízást. A kórház akkori főigazgatója, Dr Szentgáli Gyula a megye hematológiai, vérképzőszervi megbetegedések ellátásának megszervezését tűzte ki legfontosabb feladatáulA fiatal munkacsoport a belgyógyászaton belül nagy lelkesedéssel látott az addig mostohán kezelt vérképzőszervi betegek kezeléséhez. A Megyei Hematológiai Gondozót 1973-ban alakították ki a Vértranszfúziós Állomás területén az intézmény akkori vezetőjének, Dr Kolumbusz Lászlónak a támogatásávalKezdettől fogva arra törekedtek, hogy a betegeik a lehető legteljesebb, magas színvonalú ellátást helyben megkaphassák. Ennek részeként 20 éve baktériumszegény kórtermeket alakítottak ki a csökkent immunitású betegek számára.. Tíz éve, felújítást követően ezeket a betegszobákat magas komfortfokozatúvá változtatták, melyekben a betegek az izoláció ellenére is otthonosabban érezhetik magukat.Az osztályuk ágyszáma az utóbbi évtizedben 100-ról 80-ra csökkent, a gyógyító tevékenység azonban sokszínűbb lett. A hematológia mellett az onkológia, diabetológia és neuro-endokrinológia művelése is szakmai feladatukká vált, ami nagyon jól felkészült egyénekből álló csapatmunkát kíván. Főorvos Úr irányítása alatt a hematológiai diagnosztika és therápia, valamint a gondozás fokozatosan fejlődött, az osztályon négyen szereztek ráépített szakképesítést.Tornóczki Főrovos éveken át tagja volt a belgyógyászati és hematológiai szakmai kollégiumoknak, a társaság vezetőségének, megelőzően pedig titkára volt a Kelényi Professzor Úr vezette Malignus Lymphoma Munkabizottságnak.Tudományos tevékenység keretében foglalkoztak a myeloma multiplexben szenvedő betegek túlélését befolyásoló tényezőkkel, a ritkább altípusokkal. Közel 30 éve bevezették a béta 2 mikroglobulin vizsgálatát a malignus (rosszindulatú) hematológiai betegségek diagnosztikájában és kórlefolyásának követésében Elemezték a hosszan túlélő myelomás eseteket.Tanulmányozták a sejtes immunválaszt malignus lymphomában, a kemotherapia mellékhatásainak megelőzési lehetőségeit.A rosszindulatú lymphomák különböző típusaiban meghatározták a túlélési időket. Tanulmányozták az Interferon kezelés eredményeit myelomában és egyébb myeloproliferatív betegségekben.A korábbinál eredményesebb kezelési módot dolgoztak ki a súlyos agranulocytozis ellátásában.Közel 8 éve a hematológiai betegek gondozása a Vértranszfúziós Állomásról az osztályra került, ahol lényegesen jobb körülmények között végezhetik munkájukat. A hematológiai labor felszereltsége is javult több speciális vizsgálati eljárásra is mód nyílt. Jelenleg hetente 4 napon keresztül történik ambuláns betegellátás.Dr Tórnóczki János 2002 szeptember 1-től nyugdíjas. A klinikai munkától azonban nem szakadt el, mert heti 3 napon hematológiai onkológiai és diabetológiai szakrendelést végez.Mindezek mellett boldog családapa, nagypapa Gyermekei közül kettő orvos egyikük pedig pedagógus. A gyógyítás szeretetét átadta gyermekeinek is hiszen egyik unokája is orvosnak készül Főorvos Úr és kedves felesége, Dr Téglás Ágnes, Ági néni nekem tanító mestereim voltak, mindig nagy szeretettel és hálás szívvel gondolok rájuk. Ági néni az Egészségügyi Szakközépiskolában volt belgyógyászat tanárom, s nem kis szerepe volt abban, hogy orvos lettem. Sokat bíztatott, nevelt, oktatott. Egyetemi éveim alatt pedig a IV Belgyógyászaton voltam szakmai gyakorlaton, majd első munkahelyem is ez az osztály lett. Főorvos Úr mindenben a mai napig segíti munkámat, s kiemelten fontos számára a sióagárdi betegek ellátása.Hosszú munkája során számos elismerést kapott:• A Pécsi Orvostudományi Egyetem c. Egyetemi docense (1990)• Kiváló Munkáért• Pro Sanitate• Pro Diabetológia• Magyar Imre díj• Magyar Belgyógyász Társaság Dunántúli Szekciója emlékérem• Az Egészségügyi Miniszter Díszoklevele• Milleneumi Emléklap (Magyar Diabetes Társaság)Most pedig Kedves Főorvos Úr fogadja szűlőfaluja elismerését, a Sióagárd Község Díszpolgára díjat. |
|              |
| Horváthné dr. Horváth Erika |
|           |
|  |
|                      |